### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 26. februar 2025 har vedtaget Magistratens foranstående indstilling af 18. februar 2025.

Enhedslisten de Rød-Grønnes og Radikale Venstres byrådsgrupper kunne ikke tiltræde indstillingen.

###

BESLUTNINGSFORSLAG FRA DD

I Folketinget har Socialdemokratiets integrations- og udlændingeordfører Esben Holm skitseret tre erkendelser, som hans parti er kommet frem til. For det første har Socialdemokratiet nu erkendt, at antallet af indvandrere betyder noget. For det andet har de erkendt, at en aktiv politik er essentiel, hvis indvandrere skal have job, uddannelse og holde sig fra kriminalitet. I en folketingsdebat d. 5. april kom Sille Christiansen så med sin nyeste erkendelse, nemlig at “[...] arbejde, uddannelse, bolig, turpas til foreningslivet og en pletfri straffeattest ikke er nok, hvis man samtidig bruger sin position til at undergrave det danske samfund indefra. “.

Dette skete med henvisning til en rapport fra Det Kriminalpræventive Råd i [adresse]. Denne dokumenterer nemlig, hvordan et skræmmende antal personer er i risiko for at misbruge deres ansættelse eller position i den kommunale, statslige eller private sektor til at hjælpe kriminelle netværk.

I Danmarksdemokraterne glæder vi os over, at denne type erkendelser nu er så udbredte, at de rammer selv Socialdemokratiet. Vi er dog også stærkt bekymrede over, at noget tyder på, at en lignende bekymring synes berettiget i [adresse]. I vores kommune er der nemlig desværre forekommet sager, hvor kommunale ansatte ikke ligefrem lever op til de værdier, vi ellers er så stolte af i [adresse]. For nylig kom det f.eks. frem, at ansatte i Sociale forhold og Beskæftigelse har deltaget i mæglinger i en række sager, der egentlig kørte hos politi og domstole. Daniel Thygesen blev foretaget af imamer og toneangivende familier i det vestlige [adresse]. På samme måde har vi tidligere set andre sager, hvor offentlige ytringer eller kriminelle handlinger blandt ansatte på social- og integrationsområdet har givet indtryk af, at det halter med de demokratiske værdier.

Dette er særligt problematisk i betragtning af, at et bredt flertal i byrådet sidste efterår indgik en aftale om udsatte boligområder, der bl.a. sigter mod at fremme demokratiske værdier i udsatte områder.

For naturligvis skal kommunale ansatte ikke undergrave de værdier, vi ellers arbejder hårdt for at bevare. Tilslutningen til aftalen om udsatte boligområder viser, at vi er enige om dette i byrådet, og derfor skal vi gøre mere for at sikre, at kommunens egne ansatte lever op til målsætningen.

Danmarksdemokraterne foreslår derfor,

1) At [adresse] byder ind til Folketinget med et ønske om at deltage i en national undersøgelse af ansatte, der undergraver danske, demokratiske værdier i forbindelse med deres arbejde.

2) Rådmanden for Sociale forhold og Beskæftigelse fremlægger en plan for sikring af demokratiske værdier blandt medarbejdere i [adresse].

INDSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE

### Resume

Indstillingen svarer på Danmarksdemokraternes forslag vedrørende undersøgelse af demokratiske værdier blandt ansatte i [adresse] (bilag 1), som blev behandlet i byrådet den 4. december 2024.

Arbejdet med at sikre demokratiske værdier rækker på tværs af magistratsafdelinger og medarbejdergrupper. Det gælder i forhold til at sikre, at de ansatte står stærkt, hvis de møder værdiskred og antidemokratisk adfærd hos borgere. Og det gælder i forhold til at sikre, at de ansatte selv repræsenterer og fremmer demokratiske værdier.

Det foreslås, at rådmanden for Sociale Forhold og Beskæftigelse går i dialog med partierne bag den politiske aftale om udsatte boligområder (bilag 2) med det formål at afsøge konkrete initiativer, der sætter fokus på demokratiske værdier i [adresse] – herunder sikringen af demokratiske værdier blandt de ansatte, som foreslået af Danmarks-demokraterne.

Processen planlægges gennemført i første halvår af 2025.

### Beslutningspunkter

Det indstilles:

At 1) rådmanden for Sociale Forhold og Beskæftigelse går i dialog med partierne bag den politiske aftale om udsatte boligområder med henblik på at afsøge konkrete initiativer, der sætter fokus på demokratiske værdier i [adresse], herunder sikringen af demokratiske værdier blandt de ansatte.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 06-11-2024

Lotte Hansen: 22

Sagens behandling blev udsat i byrådets møde den 6. november 2024.

Udvalg: [adresse]

Dato: 20-11-2024

Lotte Hansen: 2

Sagens behandling blev udsat i byrådets møde den 20. november 2024.

Udvalg: [adresse]

Dato: 04-12-2024

Lotte Hansen: 3

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 4. december 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 18-02-2025

Lotte Hansen: 4

Fremsendes til [adresse] med bemærkning, at Magistraten i mødet den 18. februar 2025 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 23. januar 2025.

Rådmand Tom Frederiksen var forhindret i at deltage i sagens behandling.